text: [{"text_idx": "#000003", "text": "Sa\u2019uudii fi Emreets, finciltoonni Kibba Yaman fi mootummaan biyyattii marii nageenyaatti akka deebi\u2019an waamicha godhan"}, {"text_idx": "#000004", "text": "Mootummaan Yaman kan Sa\u2019uudiin deeggaramu finciltoota Huusiitiin Sana\u2019aa keessaa eega ari\u2019amee booda Adan keessa qubatee ture. Haata\u2019u malee finciltoonni gama kibbaa keessatti Emreetiin deeggaraman, dhiheenya kana mootummaa beekkamtii Idil Addunyaa qabu ari\u2019uun magaalatti kan too\u2019atan tahuu gabaasuun keenna ni yaadatama."}, {"text_idx": "#000005", "text": "Haalli Yaman keessatti wal xaxaa ta\u2019aa dhufe kun Sa\u2019uudii fi Emreet jidduttis wal shakkii guddaa kan uume yoo tahu, biyyoonni lamaan rakkoo Kibba Yaman keessatti uumame kana furuudhaaf, magaalaa Jiddaa keessatti mootummaa Yaman fi finciltoota jiddutti marii araaraa jalqabsiisanii turan. Haata\u2019u malee mariin kun Jum\u2019aa dheengaddaa walii galtee malee eega xumuramee booda, gareen lamaanuu lolaaf kan qophaayaa jiran tahuu Routers gabaase."}, {"text_idx": "#000006", "text": "Kanuma hordofuun Sa\u2019uudii fi Emreets guyyaa har\u2019aa ibsa waliin baasaniin, gareen lameenuu sochii lolaa dhaabuun gara mariitti akka deebi\u2019an waamicha dabarsan."}, {"text_idx": "#000007", "text": "Sa\u2019uudii fi Emreets gama tokkoon, mootummaa Yaman waliin tahuun garee Huusii Kaaba biyyattii too\u2019ate kan rukutaa jiran yoo tahu, gama birootiin ammoo Emreets Kibba biyyattii keessatti finciltoota biyyattii irraa fottoquu barbaadan deeggaruun, mootummaa biyyattii beekamtii UN qabu kana Adan keessaa buqqisaa jirti."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]